Abzucht

Abzucht (i øvre løp også kalt Wintertalbach) er ei elv i Niedersachsen i Tyskland. Den er ei venstre sideelv til Oker, og er 12,1 kilometer lang med et nedbørfelt på 31,6 km². Den har utspring ved Wintertal i Harz-fjellene, på nordøsthellingen av Schalke (762 moh). Elva renner derfra i nordlig retning. På vestsiden av byen Goslar møter Abzucht med den ved samløpet betydelig større sideelva Gose, og snur deretter mot nordøst og senere øst. Elva renner gjennom den historiske gamlebyen i Goslar, og munner ut i Oker rundt tre kilometer øst for byen.

 Referanser 

Kategori:Elver i Niedersachsen
Kategori:Wesers vassdragsområde